|  |  |  |  |
| --- | --- | --- | --- |
| **Møde den** | **Møde** | Klokkeslæt | Sted |
| Mandag den 20. marts 2023 | Uddannelsesudvalgsmøde | 13.00-15.00 | Frandsensalen |

|  |  |
| --- | --- |
| **Faste deltagere** | Berit Eika (formand), Lise Wogensen Bach (HE), Finn Borchsenius (TECH), Niels Overgaard Lehmann (AR), Kristine Kilså (NAT), Morten Rask (BSS), Anna Bak Maigaard (AU Uddannelse), Anne Mette Mørcke (observatør, CED), Mark Arve (Universitetsledelsens Stab), Lisbeth Halmø Nørholm (referent, Universitetsledelsens Stab). |
| **Gæster** | Esben Højbjerre Larsen, pkt. 2  Anne Teglborg, pkt. 2 og 3  Anders Frølund, pkt. 3 |

|  |  |
| --- | --- |
| **Nr.** | **Dagsordenspunkt** |
| **1** | **Godkendelse af dagsorden og referat (B)** |
|  | Uddannelsesudvalget godkendte dagsorden for dagens møde.  Udvalget godkendte også referat fra udvalgsmøde den 6. marts, dog med følgende kommentarer, som referatet herefter berigtiges med:   * I punkt 2: Circle U. tilføjes som væsentlig ift. koordineringen af match mellem behov, logistik mv., når Summer University planlægges inden for de to terms * I punkt 4: Det nuanceres, at der ikke var tale om en central BSS-anmodning, men en anmodning fra en forsker på BSS |
| **2** | **Status på gymnasiesamarbejdet (del 1) – gymnasielivestreaminger (D)** |
|  | Esben indledte punktet med at fortælle, at det vurderes, at vi har et godt og velfungerende produkt og format for gymnasielivestreamingerne, og at udvalget forelægges status, fordi der er sket en ændring i organisering, således at gymnasiekoordinatornetværket nu har fokus på at sikre sammenhæng i udbud og kvalitetsstandarder.  Udvalget kvitterede for status, som de tog til efterretning, og tilkendegiv stor tilfredshed med setuppet. Udvalget havde derudover følgende kommentarer og opmærksomhedspunkter ift. det videre arbejde med gymnasielivestreamingerne:   * Vi skal fortsat, også med ændret organisering og fokus på kvalitetssikring, kunne reagere hurtigt på ny efterspørgsel, f.eks. pba. aktualitet * Der bør være opmærksomhed på kønsbalancen blandt de forskere, som holder oplæggene. Lige nu er der en stor overvægt af mænd, og livestreamingerne er et af AU’s ansigter udadtil * Det kan overvejes, om den videre kvalitetssikring også kunne baseres på tilbagemeldinger, der også går videre end underviserens performance, f.eks. data der kan nuancere målgruppen og dennes baggrund, behov, ønsker mv., sådan at vi bedre kan matche dette. Esben forklarede i forlængelse heraf, at der fremadrettet bliver bedre mulighed for dette, fordi tilmeldingerne er flyttet over i Conference Manager * Det er meget nyttigt, at underviserne har mulighed for at få sparring omkring undervisningen, kontekst mv., også skriftligt. Der kan tænkes i styrket støtte til underviserne fra centralt hold og CED. Anne Mette kvitterede for dette og bemærkede, at CED gerne går ind i opgaven med at klæde underviserne endnu mere på, teknisk såvel som pædagogisk * Det er meget positivt med dialog med gymnasierne omkring behov, men med en opmærksomhed på, at AU skal kunne formidle nyeste viden inden for dette format, også selvom det ikke udtryk for udtalt efterspørgsel   Det blev til slut bemærket, at netværksdagen bliver et dagsarrangement i Foulum i november. Mere information vil følge. |
| **3** | **Status på gymnasiesamarbejdet (del 2) – status på gymnasierettede rekrutteringsaktiviteter og initialdrøftelse af tilbud (D)** |
|  | Anne gav status på de gymnasierettede rekrutteringsaktiviteter og forklarede, at udvalgets drøftelse finder sted, fordi der er øget konkurrence om de studerende, og en samlet drøftelse af tilbuddene skal sikre, at vi er på forkant.  Udvalget tog status til efterretning og udtrykte stor opbakning til bredde og kvalitet i de eksisterende tilbud.  Udvalget drøftede det samlede udbud af gymnasierettede rekrutteringsaktiviteter og var enige om, at udbuddet er godt, både hvad angår rækkevidde og formål. Bl.a. drøftede udvalget fordele og ulemper forbundet med universitetssamarbejde om rekrutteringsaktiviteterne, ligesom udvalget opfordrede til, at man i overvejelserne om det samlede udbud, men også de enkelte aktiviteter, går analytisk til værks ved f.eks. at foretage en mapping på flere dimensioner, så det står tydeligt frem, hvordan vi bedst når ud til de unge, hvad aktiviteterne skal kunne og hvor vi kan sætte ind med størst effekt.  Udvalget drøftede herefter Det rullende universitet og var enige i, at det er et rigtig godt tilbud, som når langt ud og står stærkt, bl.a. fordi det har rollemodelskarakter. Der blev stillet et forslag om, at vi mere proaktivt planlægger besøgene på gymnasierne frem i tid, snarere end at gennemføre ansøgningsrunder, hvor en del gymnasier oplever at få afslag.  Udvalget drøftede desuden SubUniversity, og der var tilfredshed med tilbuddet, der fokuserer på social mobilitet. Det kunne være fordelagtigt med mere data om de unge, som deltager i SubUniversity mhp. at kvalificere drøftelsen om effekten, men udvalget er samtidig opmærksom på udfordringerne forbundet med indsamling af data om de unge over tid.  Til slut blev det nævnt, at der kunne være fordele i at samarbejde med andre uddannelsesinstitutioner om rekrutteringen til AU Herning og AU Viborg. AU Uddannelse følger op. |
| **4** | **Kommissorium for Studiemiljøråd på Aarhus Universitet (D)** |
|  | Anna indledte punktet med at forklare, at der i processen frem mod denne sag har været skelet til bl.a. lignende råd på AAU og KU og mod Norge, hvor en lignende konstruktion er lovpligtig.  Udvalget drøftede herefter den foreslåede ordning og det vedlagte første udkast til kommissorium og havde følgende bemærkninger:   * Der var udbredt enighed i formålet med evt. nedsættelse af et Studiemiljøråd, og udvalget fandt det positivt, at de studerende inddrages tættere i tværgående spørgsmål relateret til studiemiljøet på AU * Udvalget havde en opmærksomhed på, at et Studiemiljøråds arbejde bør koordineres med arbejdet i de øvrige organer, hvor studerende deltager, herunder på fakultetsniveau. Især bør det koordineres, når rådet tager emner op inden for samme område, som andre organer også behandler * Udvalget gjorde opmærksom på, at der pt. i kommissorieudkastet mangler klarhed om rådets rolle som rådgivende eller udførende * Det er positivt, hvis et Studiemiljøråd kan medføre styrket dialog mellem studerende på tværs af fakulteter * Det kan overvejes, om der skal sidde to snarere end en studerende fra hvert fakultet i rådet, ligesom der bør sikres kontinuitet ved, at de studerende f.eks. sidder to år ad gangen. Endvidere bør der være opmærksomhed på, at studerende fra Herning, Viborg og Emdrup indtænkes * Der bør også i det videre arbejde fokuseres på, hvordan de studerende udvælges til rådet, sådan at det sker efter samme principper på tværs af fakulteterne   Videre proces  På denne baggrund bad udvalget AU Uddannelse om at gennemskrive kommissorieudkastet og her fokusere på:   * En klarere opgavebeskrivelse, herunder at rådet skal beskæftige sig med de lovpligtige undersøgelser, som gennemføres på AU * At få det skrevet frem, at rådet skal beskæftige sig med tværgående temaer * At rådets arbejde skal koordineres med andre udvalg og råd, der adresserer studiemiljøemner * Om rådets arbejde er rådgivende eller udførende, og hvordan rådets rolle ift. UU skal være * En styrket studenterrepræsentation, også med campusrepræsentation * At rådets arbejde evalueres, f.eks. efter et år |
| **5** | **Afklaring af dataansvar ved brug af persondata i undervisning og eksamener på AU (D)** |
|  | Lise startede med at beskrive den grundlæggende problemstilling: det er uklart for studerende og vejledere, hvordan de konkret skal forholde sig til dataansvaret, særligt ved uddannelseselementer, hvor det implicit eller eksplicit er et krav i studieordningen, at studerende skal behandle personoplysninger. Relevansen er forstærket af ønsker om bl.a. forskningsintegration. Studerendes brug af persondata håndteres i dag forskelligt, om end AU med få undtagelser arbejder ud fra, at dataansvaret tilfalder den studerende. Udvalget tog denne status til efterretning.  Udvalgets holdning er, at der er behov for en nærmere beskrivelse af problemstillingen, herunder: Forskellige typer opgaver og disses omfang samt konsekvenser for studerende og universitet ved forskellig placering af dataansvar.  Der var enighed om, at der fremadrettet bør skelnes mellem  1) studerendes brug af persondata ifm. selvstændige og forskningslignende aktiviteter såsom specialer og bachelorprojekter. DPO netværket har tidligere forholdt sig til denne problemstilling, jf. notat som eftersendes efter mødet. Der er behov for at drøfte implikationerne af dette notat yderligere samt at adressere Datatilsynets skelnen mellem forsknings- og uddannelsesformål, som grundlæggende udfordrer Uddannelsesudvalgets ambition om øget forskningsintegration.  og  2) Øvrige studieelementer, hvor universitetet stiller krav om projektopgaver og anden brug af studerendes brug af persondata ifm. undervisning eller prøven    Videre proces  Health beskriver problemstillingerne nærmere og inddrager i den forbindelse AU Uddannelse, Uddannelsesudvalget, samt AU Forskning, DPO og it-sikkerhedsorganisationen.  Uddannelsesudvalget drøfter punktet igen på et senere møde. |
| **6** | **Nedsættelse af AI-arbejdsgruppe på Aarhus Universitet (D)** |
|  | Udvalget bakkede op om nedsættelse af en arbejdsgruppe om AI, men ønskede dog, at det videre arbejde sker i to faser:  Fase 1 forløber her og nu mhp. beredskab til håndtering af AI ifm. sommereksamenerne 2023. Denne opgave placeres hos Uddannelsesudvalget.  Fase 2 har et længere aftræk mhp. en mere grundlæggende drøftelse og håndtering af problematikken. Dette arbejde placeres i en ny AI-arbejdsgruppe. Fase 1 og den umiddelbare håndtering af spørgsmål vedr. eksamen forhindrer ikke arbejdsgruppen i også at behandle problematikker vedr. AI og eksamen. Der skal desuden tænkes i studenterrepræsentation i arbejdsgruppen.  Udvalget bad desuden CED om at arrangere en konference i F23 om emnet med fokus på de pædagogiske muligheder og udfordringer.  Videre proces  CED går videre med at arrangere konference om emnet til afholdelse i løbet af F23.  CED/Arts går desuden videre med kommissorium og nedsættelse af AI-arbejdsgruppen inden for de udstukne rammer som angivet ovenfor. Uddannelsesudvalgets medlemmer skal melde medlemmer til arbejdsgruppen ind. Udvalget forelægges ny sag til beslutning på næste møde.  Uddannelsesudvalget håndterer på kort sigt spørgsmål vedr. AI i relation til sommerens eksamener. |
| **7** | **Kommende møder (O)** |
|  | Intet til punktet. |
| **8** | **Eventuelt (O)** |
|  | Niels gav udvalget en kort mundtlig status på arbejdet i regi af den humanistiske taskforce. Dekaner fra humanistiske fakulteter har i regi af Danske Universiteter arbejdet med at belyse udviklingen inden for humaniora og nu offentliggjort et notat om udvikling i optag og dimensionering, som ligger på Danske Universiteters hjemmeside. Heraf fremgår det bl.a. hvordan dimensioneringen er slået igennem, og at der i dag er lavere optag på humaniora end i 1990.  Anne Mette informerede udvalget om, at flere af de andre universiteter drøfter oprettelse af enheder svarende til CED. |